6-jarige verdrink in strandmeerDie La Mercy-strandmeer in KwaZulu-Natal. (Foto: Netcare 911) ’n Sesjarige seuntjie is Maandagmiddag bewusteloos in ’n strandmeer noord van Durban in KwaZulu-Natal aangetref. Hy is kort daarna dood verklaar. Shawn Herbst, woordvoerder van Netcare 911, sê paramedici is omstreeks 15:06 na die La Mercy-strandmeer in La Mercy ontbied nadat iemand die seuntjie in die water opgemerk het. Paramedici kon by hul aankoms egter nie weer die kind bybring nie en hy is op die toneel dood verklaar. Ander nooddienste, lewensredders, die Nasionale Seereddingsinstituut (NSRI), die metropolisie en polisie was ook vanmiddag op die toneel. Paramedici op die toneel by La Mercy-strandmeer. (Foto: Netcare 911)